**Отчетен доклад за дейността на**

 **Народно читалище „Развитие-1897” с. Дибич, Общ. Шумен**

**за 2023 година**

**Докладът за дейността на НЧ „Развитие-1897“ с. Дибич, отчита изпълнението на дейността по Годишната програма за развитие на читалищната дейност, разработена в изпълнение на чл.26а, ал.2 от Закона за народните читалища, културния календар и реализираните проекти през 2023 г.**

Изготвянето на програмата за нашата читалищна дейност през 2023 г. имаше за цел да продължи неспирно в усилията за развитие на Читалището като важно обществено културно средище.

 Във времето читалището е отговаряло на интересите на цялата общественост. И днес продължаваме да се стремим нашето дело да работи в полза на популяризиране културното ни наследството. Нашата мисия е да се утвърдим като притегателен център за любителското творчество на общността. Всички, от малки до най-големи, заедно в изяви и обмен на градивни идеи, опит и знания.

**ОСНОВНИ ФУНКЦИИ И ЗАДАЧИ НА ИНСТИТУЦИЯТА:**

Читалище “Развитие 1897” си постави за цел да продължи своята информативна, социална, културна и просветна роля като:

- Опазване културно- историческото наследство и традиции , художествената самодейност и включване на иновативни форми и дейности;

- Поддържане на активно партньорство с общинската администрация , НПО, детски градини, както и културните институции за взаимна полза;

- Обновяване на библиотечния фонд в зависимост от интересите на читателите;

- Осъществяване на изложби, витрини и кътове свързани с бележити дати и събития от регионален и национален характер;

- Осъществяване на културният календар на читалищните прояви;

- Участие на официални и традиционни празници;

- Активно участие на любителските състави в културно- масови мероприятия в региона и страната;

- Разработване на проекти;

- Поддържане и стопанисване на читалищната сграда.

**АКТУАЛНО СЪСТОЯНИЕ НА ЧИТАЛИЩЕ „РАЗВИТИЕ- 1897”**

Читалище „развитие-1897” е регистрирано като юридическо лице в сферата на културата от ОС Шумен с Фирмено дело № 596 по описа за 1997г. Съгласно отчетно-изборно събрание от - 21.03.2019. и Решение № 20190517131709/17.05.2019 на Агенцията по вписванията читалището се състои от Настоятелство от 10 члена- 7 читалищно настоятелство и 3 члена ревизионна комисия. Читалището е вписано с Удостоверение под № 2678 в Регистъра на народните читалища при Министерство на културата. През отчетния период Настоятелството работи с отговорност и сътрудничество.

**ДЕЙНОСТИ:**

1. **Библиотечна - информационна дейност:**

Едно от основните звена в читалището е читалищната библиотека . През 2023 г. библиотечният фонд е 7196 бр. Набавената литература за 2023 год. е 84 бр. През изминалата година библиотеката кандидатства и спечели проект по програмата на Министерство на културата за обновяване на книжните фондове „Българските библиотеки – съвременни центрове за четене и информираност“. Проектът бе на стойност **1406,26** лв.

Книгите са подредени по азбучен ред на авторите и отраслите, което улеснява читателите при своя избор. Има и отделен фонд с детска л-ра. Раздадените книги се вписват в лични картони подредени по азбучен ред.

Показателите за работата на библиотеката са следните:

Общо читатели- 233 бр.

Посещения за дома: 918 бр. в читалня: 716 бр.

Библиотеката се посещава редовно от читатели на различна възраст. За популяризиране на литературата с която разполага библиотеката се подреждат кътове по случай бележити дати и годишнини. Библиотеката е включена в Регистъра на обществените библиотеки в България. Тя разполага с интернет и е оборудвана с 1 компютъра и 1 лаптопа, мултимедия и проектор.

1. **Художествено – творческа дейност на НЧ „Развитие- 1897”**

2023 г. бе юбилейна за НЧ „Развитие-1897“. Мъжката певческа група празнува 10 години от създаването си . По случай празника се изготви и устойности една мащабна програма за годишнината. Нестандартния концерт-спектакъл се проведе на 25.11.2023 год. На годишнината бяхме уважени от много гости и приятели на читалището.

**Самодейни състави:**

**-Танцов състав „Лудоселци”** с хореограф Борис Иванов представят богатството на българските музикални традиции и любовта си към българския фолклор с много желание и амбиция за нови проекти. Изпълненията на фолклорната формация са вълнуващи, оригинални и завладяващи.

**-Женска певческа група „Лудоселци“** с ръководител Живка Хараланова. В групата участват 17 жени. През 2023 год. певческата група е взела участие в пресъздаване на празнична обредност съобразена с християнския календар, концерти и кулинарен фестивал.

**-Мъжка певческа група „Лудоселци“** -В културната дейност на читалището традиционно присъстват и 16 участника, които под ръководството от Живка Хараланова се изявяват на международни, общоселски и общински сцени.

**-Група за пресъздаване на народни обичаи**

**-Театрален колектив „Лудоселци“- с ръководител Стилиян Стоянов.**

**-Детска фолклорн група за пресъздаване на народни обичаи**

**КУЛТУРНА ДЕЙНОСТ И КУЛТУРЕН КАЛЕНДАР** :

**- FESTIVAL INTERNATZIONALE “LE ESTELLE DE GARDA” GARDESANO- РЕПУБЛИКА ИТАЛИЯ:**

- 1-во място ТС „Лудоселци”

- 1-во място МПГ „Лудоселци”

- 1 –во място ЖПГ „Лудоселци”

**- ПЕТИ НАЦИОНАЛЕН ФОЛКЛОРЕН ФЕСТИВАЛ “ТРАКИЯ ПЕЕ” - Радиево, Обл. Димитровград:**

- 1- во място МПГ „Лудоселци”

**- ФОЛКЛОРЕН ФЕСТИВАЛ „ШУМЛА” гр. Шумен- концерт**

**- ФОЛКЛОРЕН ФЕСТИВАЛ „ШУМЛА” гр. Шумен- кулинарна изложба:**

- 1 –во място кулинарна изложба

**- ФОЛКЛОРЕН СЪБОР „ПЕТРОВСКА КИТКА” гр. Велики Преслав -откриване**

**- ФОЛКЛОРЕН СЪБОР „ПЕТРОВСКА КИТКА” гр. Велики Преслав- конкурсна програма:**

- 2- ро място МПГ „Лудоселци”

* **„ Глас ми се чува, глас Лудоселски” 10 години МПГ “Лудоселци”**
* **Конкурс за “Най- добро домашно вино ” реколта 2022 и “Най- добро домашно мезе” с. Дибич, Общ. Шумен**
* **„Ден на селото” с. Дибич, Общ. Шумен**
* **Откриване на културни клубове с. Дибич**
* **“Международен ден на жената” с. Дибич**
* **„Ден на селото” с. Мараш, Общ. Шумен**
* **“Празник на виното и суджука” с. Кюлевча**
* **125 год. НЧ “Образование-1898” с. Овчарово**
* **120 год. НЧ “Надежда-1903” с. Имренчево, Общ. Велики Преслав**
* **Детско шоу по -случай „1-ви юни- Ден на детето” с.Дибич**
* **Детско Коледно парти- с. Дибич**
* **Заснемане на предаване за „ТВ Шумен”**
* **Благотворителен концерт “Предай добро за Ники” гр. Шумен**
* **Благотворителен концерт “Благотворим за Стаси” гр. Шумен**
* **Благотворителен концерт “Да дарим добро” гр. Шумен**
* **“Добри гости коледари”- коледуване**
* **Музикално- поетичен рецитал и тържествена заря по- случай 3 март**
* **Беседа „ Делото и живота на Васил Левски”**
* **Беседа “О, будители народни”**
* **Историческа беседа” 3 март- Денят на освобождението”**
* **Здравна беседа “Здрав дух, здраво тяло”**

За осъществяване на тези задачи читалището в село Дибич съдейства и организира всички културни мероприятия като работи в тясна връзка с Кметство село Дибич, Общинската администрация, неправителствени организации и др.

Цялата тази дейност на читалището за отчетния период не би могла да се осъществи без ръководната, административната и творческа работа на Настоятелството и съставите творящи към читалището.

**УЧАСТИЕ В ПРОЕКТИ:**

През 2023 година НЧ „Развитие- 1897” подготвя и кандидатства два проект :

-Проект „Българските библиотеки- съвременни центрове за четене и информираност“- към Министерство на Културата- одобрен

-Проект към ОФК гр. Шумен - одобрен

**МАТЕРИАЛНА И СТОПАНСКА ДЕЙНОСТ.**

Материално техническата база на читалището е в задоволително общо състояние.Открит проблем е недостигът на финансови средства за правилно стопанисване и поддържане на читалищната сграда.

Съгласно разпоредбите на ЗНЧ, Устава на читалището и съобразно предстоящите задачи, Читалищното настоятелство провежда редовно своите заседания. Представят се ежемесечно и в срок в Община Шумен финансови отчети за изразходване на преведената държавна субсидия. Съгласно разпоредбите на ЗНЧ и Устава на читалището, всяка година се свиква Общо отчетно събрание на членовете, а на всеки 3 години Общо отчетно-изборно събрание.

**УВАЖАЕМИ ЧИТАЛИЩНИ ЧЛЕНОВЕ,**

 На вас и на всички други допринесли за добрата дейност на читалището или откликнали на поканите за участие в неговите прояви благодарим от сърце. Със задоволство можем да отбележим, че нашето читалище е едно от водещите в Община Щумен, благодарение на вас !!!

Благодаря за вниманието!!!

Председател:

/Недялка Митева/